AFRIKAANSE OPSOMMING: Verskeie projekte word nie binne die oorspronklike skedule of begroting voltooi nie. Dit word dikwels veroorsaak deur onsekerheid oor projekveranderlikes en die voorkoms van risikoâ€™s. 'n Studie is gedoen om 'n metode te ontwikkel om risiko te meet vir ontwikkelingsprojekte van 'n mynmaatskappy in Suid Afrika. Die hoofdoel van die studie was om te bepaal of historiese projekdata gebruik kon word om 'n akkurater tydsduur vir 'n projek te beraam. Die geraamde tydsduur van take vir 'n aantal projekte is ontleed en vergelyk met die werklike tydsduur. Die resultate van die studie het getoon dat 'n akkurater totale tydsduur vir die projek verkry kon word deur gebruik te maak van historiese projekdata. Die akkuraatheid kan verder verbeter word deur 'n databasis van projekskedules vir 'n bepaalde industrie te ontwikkel en by datum te hou.